
SAVIVALDYBĖS BIUDŽETINĖS ĮSTAIGOS ZANAVYKŲ MUZIEJAUS
2025 METŲ VEIKLOS ATASKAITA

I. INFORMACIJA APIE ĮSTAIGOS VADOVĄ  

	Savivaldybės biudžetinės įstaigos Zanavykų muziejaus vadovė – Rima Vasaitienė.  Zanavykų muziejui vadovauja nuo 2013 m. spalio 1 d. Bendras darbo stažas muziejuje – 31 metai, o vadovaujamo darbo stažas – 12 metų. 2008 m. Vytauto Didžiojo universitete įgijo etnologijos magistro kvalifikacinį laipsnį. Yra Suvalkijos (Sūduvos) regiono etninės kultūros globos tarybos narė, asociacijų „Zanavykų seimelis“, „Sūduvos žydų kultūros fondas“ ir Lietuvos muziejų asociacijos valdybos narė. 
	Kvalifikacijos kėlimas 2025 m.: 
·  balandžio 15 d. seminaras „Kultūros paveldas ir turizmas“;
·  gegužės 14–16 d. Lietuvos etninės kultūros specialistų seminaras;
·  liepos 14–20 d. kursai „Lietuvos dvarų vasaros mokykla 2025“; 
·  rugpjūčio 28 d. mokymai „Konfliktų ir streso valdymas“; 
·  rugsėjo 18 d. konferencija „Paprūsės atmintis: vietos bendruomenių susiformavimas ir jų 
sąveika“;
·  spalio 31 d. mokymai „Viešojo sektoriaus vidaus kontrolės sistema 2025 m.“;
·  lapkričio 27 d. Lietuvos muziejų forumas „Muziejai: pokyčio jėga“;
·  gruodžio 10 d. konferencija „Prūsijos ir Paprūsės bendruomenių vaidmuo puoselėjant 
 Lietuvos valstybingumą“.
	2025 metais siekiant užtikrinti sklandų įstaigos funkcionavimą ir strateginių tikslų įgyvendinimą, buvo nuosekliai organizuojama ir koordinuojama muziejaus veikla. Didelis dėmesys skirtas muziejaus patalpų priežiūrai ir jų pritaikymui lankytojams bei darbuotojams, efektyviam darbo organizavimui ir būtinų priemonių užtikrinimui. Muziejui skirti asignavimai buvo valdomi atsakingai ir racionaliai – laikantis galiojančių teisės aktų ir steigėjo nustatytų reikalavimų, planuotos ir kontroliuotos finansinės išlaidos. 
	Ataskaitiniais metais kryptingai stiprinta darbuotojų kvalifikacija – sudarytos galimybės dalyvauti mokymuose, seminaruose, konferencijose ir kitose profesinio tobulėjimo veiklose. Tai prisidėjo prie darbuotojų kompetencijų stiprinimo ir teikiamų paslaugų kokybės gerinimo.
	Buvo palaikomi ir plėtojami ryšiai su valstybės ir savivaldybių institucijomis, kultūros ir švietimo įstaigomis, visuomeninėmis organizacijomis bei partneriais Lietuvoje ir užsienyje. Bendradarbiavimas padėjo spręsti aktualius muziejaus veiklos organizavimo ir plėtros klausimus.
	2025 metais parengtos ir nustatyta tvarka steigėjui bei Lietuvos Respublikos kultūros ministerijai pateiktos statistinės, finansinės ir veiklos ataskaitos. Taip pat spręsti klausimai, susiję su muziejinių vertybių būkle, jų tvarkymu, saugojimu ir prieinamumo visuomenei užtikrinimu. Sistemingai organizuoti Muziejaus tarybos posėdžiai ir darbuotojų pasitarimai, kurių metu aptarti einamieji darbai, veiklų rezultatai, planuotos ateities iniciatyvos ir projektai.
	Ataskaitiniu laikotarpiu aktyviai buvo ieškoma papildomų finansavimo šaltinių – rengiamos projektų paraiškos, plėtojamas bendradarbiavimas su rėmėjais ir partneriais. Užtikrintas nepertraukiamas muziejaus veiklos procesas, paslaugų prieinamumas skirtingoms lankytojų grupėms, kryptingai siekta didinti paslaugų kokybę ir patrauklumą. Intensyvus bendradarbiavimas su nacionaliniais ir tarptautiniais partneriais prisidėjo prie muziejaus veiklų matomumo ir žinomumo stiprinimo.

Vadovo žodis. Zanavykų muziejus – tai erdvė, kurioje saugoma ir gyvai pasakojama zanavykų krašto istorija nuo seniausių laikų iki šių dienų. Esame ne tik kultūros paveldo saugotojai, bet ir ugdytojai bei bendruomenės telkėjai, kuriantys prasmingą ryšį tarp praeities ir dabarties. Savo misiją įgyvendiname kryptingai, ieškodami naujų veiklos formų, aktualių temų ir tvarių bendradarbiavimo galimybių.
	Ataskaitiniai metai muziejui buvo darbingi ir reikšmingi – plėtojome tarptautinius ryšius, įgyvendinome projektus, stiprinome edukacinę veiklą ir surengėme gausybę įvairių renginių. Siekėme, kad muziejus būtų atviras ir prieinamas kiekvienam, todėl lankytojams sudarėme daugiau galimybių dalyvauti ekskursijose, parodų pristatymuose ir kituose kultūriniuose susitikimuose.
	2025 metais įgyvendinome keturis projektus, iš kurių ypač svarbus – „Išeiginių zanavykiškų rogių restauravimas ir konservavimas“. Restauruotos XIX a. pabaigos–XX a. pradžios rogės sugrįžo į ekspoziciją, atskleisdamos zanavykų meistrystės tradicijas ir materialinę kultūrą. Šis projektas reikšmingai prisidėjo prie kultūros paveldo išsaugojimo, jį finansavo Lietuvos kultūros taryba ir rajono savivaldybė. Nors dalis planuoto finansavimo nebuvo gauta, suplanuotas veiklas pavyko įgyvendinti rėmėjų ir muziejaus uždirbtų lėšų dėka. Tai liudija komandos profesionalumą, lankstumą ir atsakomybę už veiklų tęstinumą.
		Svarbi metų veiklos dalis buvo pasirengimas tarptautinei parodai „Į veseliją! Dvi kultūros – vienos jungtuvės!“, tapusiai ryškiu kultūrinio dialogo pavyzdžiu. Toliau stiprinome partnerystę su Lenkijos institucijomis projekte „Kultūros ir amatų keliu–Šakiai–Budry“, taip pat plėtojome bendradarbiavimą su kitais muziejais Lietuvoje.
	Didelį dėmesį skyrėme muziejinių vertybių perkėlimui iš Lukšių ŽŪB patalpų į Briedžių buvusios mokyklos pastatą, rinkinių saugojimo sąlygų gerinimui naujose erdvėse bei nuosekliam rinkinių pildymui. Esame nuoširdžiai dėkingi Šakių rajono gyventojams ir Kidulių mokyklai už muziejui perduotas vertybes, praturtinusias mūsų rinkinius.
		Muziejus šiandien yra augimo etape – turime aiškią kryptį, kūrybinių sumanymų ir ryžto juos įgyvendinti. 2026 metais planuojame gausų renginių ir parodų ciklą, toliau plėtosime tarptautinį bendradarbiavimą su partneriais Lenkijoje, Slovėnijoje ir Latvijoje.
		Nuoširdžiai dėkoju muziejaus darbuotojams už profesionalų ir atsidavusį darbą,
 partneriams – už pasitikėjimą ir bendras iniciatyvas, o lankytojams ir bendruomenei – už palaikymą, domėjimąsi ir gyvą ryšį su muziejumi. Jūsų dėka Zanavykų muziejus išlieka gyva, auganti ir reikalinga kultūros erdve.
 

II. ZANAVYKŲ MUZIEJAUS TIKSLAI IR PAGRINDINĖS VEIKLOS KRYPTYS

		Pagrindiniai Zanavykų muziejaus veiklos tikslai:
	- kaupti, saugoti, tyrinėti, konservuoti, eksponuoti ir populiarinti zanavykų krašto kultūrą atspindinčius ir vietos bendruomenei reikšmingus muziejinių vertybių rinkinius; 
	 - susieti kultūros paveldo apsaugą su visuomenės informavimo, kultūros bei edukacijos  poreikių tenkinimu ir kultūros paslaugų teikimu;
	- ugdyti visuomenės istorinę ir kultūrinę savimonę, puoselėti regiono kultūros tapatumą ir jį aktualizuoti.
Veiklos funkcijos. Kauptos, tirtos ir sistemintos muziejinę, istorinę bei etnografinę vertę turinčios vertybės, formuoti ir tvarkyti muziejaus rinkiniai, atspindintys zanavykų krašto istoriją nuo seniausių laikų iki šių dienų. Užtikrinta muziejinių vertybių apskaita, tinkamos saugojimo sąlygos ir apsauga, vykdytas jų konservavimas ir restauravimas.
Sudarytos sąlygos muziejuje saugomų vertybių viešam prieinamumui: rengiamos nuolatinės ir laikinos ekspozicijos, profesionalaus meno ir tautodailės parodos, organizuoti su muziejaus veikla susiję kultūros ir edukaciniai renginiai (konferencijos, minėjimai, šventės, susitikimai, pristatymai ir kt.), vykdytos edukacinės programos.
Plėtotas bendradarbiavimas su Lietuvos ir užsienio muziejais, kultūros, turizmo ir kitomis įstaigomis, nevyriausybinėmis organizacijomis, švietimo bei neformaliojo ugdymo įstaigomis. Dalyvauta Lietuvos muziejų asociacijos ir Lietuvos savivaldybių muziejų bendrijos veikloje.
Vykdytas muziejinių vertybių skaitmeninimas ir jų viešinimas per integralią muziejų informacinę sistemą LIMIS. Plėtotos lankytojų aptarnavimo paslaugos, teiktos mokamos muziejaus paslaugos, vadovaujantis savivaldybės tarybos nustatytais įkainiais. Valdytas, saugotas ir naudojamas rajono savivaldybės tarybos muziejui perduotas turtas. Į veiklas įtraukti savanoriai ir praktikantai. Rengtos programos, skatinančios muziejaus įsitraukimą į neformalųjį švietimą, darbą su jaunimu ir mokymosi visą gyvenimą procesus.
Dalyvauta projektinėje veikloje, įgyvendinti kultūrinio bendradarbiavimo projektai Lietuvoje ir užsienyje. Muziejuje atidaryta tarptautinė paroda „Į veseliją! Dvi kultūros – vienos jungtuvės!“, skirta supažindinti lankytojus su lietuvių ir slovėnų vestuvių tradicijomis bei stiprinti tarpkultūrinį dialogą. Parodoje eksponuotos XIX–XX a. autentiškos muziejinės vertybės: vestuvių apranga, kraičio skrynios, dokumentai, fotografijos ir kiti jungtuvių atributai, atskleidžiantys papročių raidą ir jų reikšmę šeimos bei bendruomenės gyvenime. Vienu iš parodos akcentų tapo restauruotos zanavykiškos išeiginės rogės, atspindinčios regiono kultūrinį savitumą. Paroda prisidėjo prie bendruomenės įsitraukimo ir tarpkultūrinio bendradarbiavimo stiprinimo, praturtino muziejaus ekspozicijas, sustiprino ryšius su kultūros ir švietimo institucijomis bei rėmėjais ir padidino muziejaus veiklos matomumą nacionaliniu bei tarptautiniu mastu.
Tęstos bendros veiklos su Budry savivaldybe (Lenkija), vadovaujantis Šakių rajono savivaldybės ir Zanavykų muziejaus pasirašyta trišale penkerių metų bendradarbiavimo sutartimi. Projekto tikslas – stiprinti kultūrinio paveldo puoselėjimą ir skatinti institucijų bendradarbiavimą per bendras kultūrines ir pažintines veiklas. Kartu su partneriais surengtas trijų dienų pažintinis dviračių žygis po Budry apylinkes. Budry malūne eksponuota šakietės menininkės Renatos Kutkienės grafikos darbų paroda, o Zanavykų muziejuje – lenkų menininkės Annos Fedyk tapybos darbai.
Muziejaus rinkiniai ir veikla pristatyti interneto svetainėje, kuri buvo nuolat atnaujinama. Rengti muziejaus veiklą reglamentuojantys dokumentai, teikta metodinė pagalba rajono švietimo ir kultūros įstaigoms kraštotyros srityje, vykdytos kitos Lietuvos Respublikos teisės aktuose nustatytos funkcijos.

INFORMACIJA APIE MUZIEJAUS TIKSLŲ ĮGYVENDINIMĄ

		Muziejaus rinkiniai. Viena pagrindinių muziejaus funkcijų – muziejaus rinkinių formavimas. Muziejaus rinkiniai kasmet sistemingai papildomi naujomis muziejinėmis vertybėmis. 
 Šiuo metu muziejuje saugomos 52 528 muziejinės vertybės. 
		2025 metais muziejaus rinkiniai pasipildė 176 vertybėmis, kurias padovanojo Šakių rajono gyventojai. Muziejui perduoti buities daiktai, tekstilės gaminiai, fotonuotraukos, knygos, vaizdajuostės, dokumentai ir laiškai. Ypač vertingas Fotografijų rinkinį papildęs albumas „Pirmasis Zanavykijos katalikiškojo jaunimo kongresas“ (Šakiai, 1930 m.), kuriame užfiksuoti reti istoriniai vaizdai.
		Siekiant papildyti rinkinius, organizuotos vienos dienos išvykos į Kidulius ir Lukšius. Rengiant jungtinę parodą „Į veseliją! Dvi kultūros – vienos jungtuvės!“, taip pat vyko išvykos eksponatams rinkti – iš viso parodai surinktos 357 vertybės. 
		Per ataskaitinius metus išrašyta 19 Muziejinių vertybių priėmimo nuolat saugoti (dovanojimo) aktų ir 5 Muziejinių vertybių perdavimo-priėmimo trumpai saugoti aktai, kuriais deponuota 18 vertybių. Į Gaunamų muziejinių vertybių knygą (GEK) įrašytos 154 vertybės, į pagalbinio rinkinio Muziejinių vertybių pirminės apskaitos knygą (PG) – 22 vertybės. Suinventorintos 444 muziejinės vertybės: 414 pagrindinio rinkinio ir 30 pagalbinio rinkinio. Įvyko 6 Rinkinių komplektavimo komisijos posėdžiai. Tikrąja verte įvertintos 176 naujai priimtos vertybės, pakoreguota 37 restauruotų ir konservuotų vertybių vertė bei būklė. 
		Vykdant muziejaus rinkinių inventorizaciją, sudaryta Etnografijos rinkinio inventorizacijos komisija, kuri patikrino 2 430 vertybių, į apskaitą įtrauktų 1987–2024 m. laikotarpiu. Komisija pateikė siūlymą nurašyti ypač blogos būklės vertybes. Rinkinių komplektavimo komisijai sąrašą papildžius, restauratoriams pateikta 231 vertybė. Gavus jų pritarimą, nurašymo dokumentai pateikti Šakių rajono savivaldybei ir Lietuvos Respublikos kultūros ministerijai. Kultūros ministro įsakymu 231 vertybė nurašyta ir utilizuota.
		Ataskaitiniais metais sudarytos sutartys dėl laikinai saugomų vertybių, priimtų iš kitų Lietuvos muziejų: IX Forto muziejaus, Lietuvos etnografijos muziejaus ir Rokiškio krašto muziejaus. Taip pat pasirašyta bendradarbiavimo sutartis su Velenje muziejumi (Slovėnija).
		Vykdant skaitmeninimą, suskaitmeninta 461 muziejinė vertybė iš įvairių rinkinių. Prie šios veiklos prisidėjo Lietuvos muziejų informacijos, skaitmeninimo ir LIMIS centras – mobilioji skaitmeninimo grupė muziejuje nufotografavo 337 Meno rinkinio ir 192 Numizmatikos rinkinio vertybes.
		 Įgyvendinant projektą „Išeiginių zanavykiškų rogių konservavimas ir restauravimas“, restauruotos XIX a. pab.–XX a. pr. išeiginės rogės, eksponuojamos parodoje „Į veseliją! Dvi kultūros – vienos jungtuvės!“. Muziejaus lėšomis taip pat restauruota ir konservuota kraitinė spinta bei komoda iš Kriūkų k. (Šakių r.).
Muziejuje atliekamas pirminis konservavimas: per metus sutvarkyta, išvalyta ir išplauta 190 vertybių. Sanitarinių dienų metu tvarkytos saugyklos ir ekspozicijos. Prevencinės priežiūros metu išvėdintos ir nuo kenkėjų apdorotos 291 tekstilės vertybė, 188 fotonegatyvai ir fotografijos sudėti į nerūgštinio popieriaus vokelius, 150 Raštijos ir Atspaudų rinkinių vertybių supakuotos į specialias kartonines dėžes. Iš Lukšių ŽŪB teritorijos į Briedžius pervežta 115 vertybių. Saugyklose nuolat stebimas ir fiksuojamas mikroklimatas. Nepaisant atliktų darbų, dar būtina restauruoti ir konservuoti 5 211 vertybių.
		Muziejaus saugyklose saugomais rinkiniais domėjosi 13 interesantų, kurie ieškojo archyvinių dokumentų ir fotonuotraukų, informacijos apie muziejaus rinkinius, žymius krašto žmones ir kt. Vilniaus etninės kultūros centrui išduoti  2 skaitmeniniai vaizdai.
		 
          Parodos. Bendradarbiaudamas su įvairiais muziejais, dailininkais ir tautodailininkais, muziejus surengė 27 parodas: 13 jų buvo profesionalaus ir mėgėjiško meno parodos, 7 – muziejaus rinkinius pristatančios parodos, o 7 – atvežtinės parodos iš kitų muziejų (žr. 1 lentelė).

1 lentelė. Parodos
	EIL. NR.
	DATA
	PARODOS

	1. 
	2025-02-28
2025-05-28
	Živilės Unguvaitytės-Puodžiukienės  tapybos darbų paroda  „Virš Visko. Absoliutas“

	2. 
	2025-02-28
2025-05-12
	Alytiškio dailininko Arūno Vaitkaus ekslibrisų paroda „Parva gaudia – maži džiaugsmai“   

	3. 
	2025-03-13
2025-05-27
	Paprūsės gyvenimą tarpukaryje liudijantys daiktai iš Gražinos ir Petro Žemaičių rinkinio

	4. 
	2025-05-12
2025-06-30
	Lietuvos respublikinio kalviškosios kryždirbystės konkurso „Lietuvos kalvių kalvis 2025“ paroda  

	5. 
	2025-05-07
2025-08-06
	Lenkų menininkės Anna Fedyk tapybos darbų paroda 

	6. 
	2025-05-29
2025-07-20
	Medžiotojo-kolekcininko Vytauto Kucevičiaus paroda „Sugrįžę iš dvarų–medžioklės antikvaras“

	7. 
	2025-07-01
2025-08-31
	Teresės Virokaitienės deimantinės mozaikos paveikslų paroda

	8. 
	2025-07-01
2025-09-01
	Aelitos Bielinytės paroda „Dvarų architektūrinė keramika“

	9. 
	2025-08-01
2025-10-15
	Rimanto Minkaus paroda „Baroko laikotarpio šventovės“

	10. 
	2025-09-01
2025-10-15
	Renatos Kutkienės grafikos darbų paroda „Spalvoti pėdsakai“

	11. 
	2025-09-01
2025-09-30
	Tautodailininkės Lionės Stupurienės riešinių paroda

	12. 
	2025-12-03
2026-12-31
	Lietuvos tautodailinkų sąjungos Kauno bendrijos Respublikinė paroda „Puodų turgus“

	13. 
	2025-12-03
2026-01-31
	Irmos Vedegytės kūrybinių darbų paroda „Lėlių laikas“ 

	MUZIEJAUS RINKINIUS PRISTATANČIOS PARODOS

	14. 
	2025-02-05
2025-03-20
	Kilnojamoji poeto Jono Rudzevičiaus-Vaidoto nepublikuotų eilėraščių paroda „Saulės ašaros“ iš Zanavykų muziejaus rinkinių, eksponuota Slavikų mokyklos salėje

	15. 
	2025-03-24
2025-05-01
	Kilnojamoji poeto Jono Rudzevičiaus-Vaidoto nepublikuotų eilėraščių paroda „Saulės ašaros“ iš Zanavykų muziejaus rinkinių, eksponuota Šakių viešosios bibliotekos Sudargo padalinyje

	16. 
	2025-04-14 2025-05-09
	Danutės Emilijos Šurkutės-Nitecki tapybos darbų paroda iš Zanavykų muziejaus rinkinių, eksponuota Slavikų mokyklos salėje 

	17. 
	2025-06-09
	Kilnojamoji tremties paroda „Jie neturėjo grįžti...“, eksponuota VDU Šakių „Žiburio“ gimnazijoje 

	18. 
	2025-08-11
2025-09-22
	Tautodailininkės Elenos Ruzgienės tapybos darbų paroda, eksponuota Amatininkų name

	19. 
	2025-10-24 2026-08-31
	Zanavykų muziejaus ir Velenje muziejaus jungtinė paroda „Į veseliją! Dvi kultūros – vienos jungtuvės!“, eksponuota Zanavykų muziejuje

	20. 
	2025-12-03 2026-01-06
	„Aukso vainiko“ nugalėtojos Elenos Ruzgienės tapybos darbai, eksponuoti Užutrakio dvaro rūmuose

	IŠ KITŲ MUZIEJŲ ARBA INSTITUCIJŲ SURENGTOS PARODOS

	21. 
	2025-01-27
2025-04-07
	Kilnojamoji paroda „Bendras Europos identitetas totalitarinių režimų kontekste“ iš Utenos kraštotyros muziejaus

	22. 
	2025-04-25 2025-08-31
	Keliaujanti paroda „Pasienio moterys“ ir „Pasienio vyrai“ iš Alytaus kraštotyros muziejaus 

	23. 
	2025-05-07
2025-07-11
	Fotografijos paroda „Rožė – dvaro gėlė“ iš Suvalkijos (Sūduvos) kultūros centro-muziejaus 

	24. 
	2025-09-15
2025-11-30
	Janinos Monkutės-Marks pasaulinės tekstilės kolekcija iš Janinos Monkutės-Marks muziejaus-galerijos 

	25. 
	2025-10-01
2025-12-31
	Kilnojamoji stendinė paroda  „Šventasis karys. Šv. Jurgis dailės kūriniuose“ iš Vytauto Didžiojo karo muziejaus

	26. 
	2025-10-03
2025-10-31
	Fotografijų paroda „Geriausi XX a. Lietuvos skulptorių paminklai“ iš Vinco Grybo memorialinio muziejaus

	27. 
	2025-11-28
2026-01-06
	Prakartėlė (autorius Dainius Mačiokas) iš Rokiškio krašto muziejaus rinkinių


	 
		Renginiai. Populiarindamas zanavykų krašto istorinį ir kultūrinį paveldą muziejus suorganizavo 30 įvairaus pobūdžio renginių (žr. 2 lentelė).

2 lentelė. Renginiai
	EIL. NR.
	DATA
	RENGINYS

	1. 
	2025-01-13
	Visuotinė pilietinė iniciatyva „Pergalės šviesa“

	2. 
	2025-02-05
	Protmūšis „Lengviau gauti malkų negu duonos“, šv. Agotos dienai paminėti


	3. 
	2025-02-28
	Arūno Vaitkaus ekslibrisų parodos „Parva gaudia – maži džiaugsmai“ ir  Živilės Unguvaitytės-Puodžiukienės tapybos darbų parodos „Virš visko. Absoliutas“ atidarymas

	4. 
	2025-03-10
	Atsiminimų popietė „Kelias į Kovo 11-ąją: Šakių krašto istorijos“

	5. 
	2025-03-13
	Konferencija „Praeities beieškant: Paprūsės etnografinis, religinis ir kultūrinis paveldas“ 

	6. 
	2025-03-13
	Parodos „Paprūsės gyvenimą tarpukaryje liudijantys daiktai iš Gražinos ir Petro Žemaičių rinkinio“ pristatymas

	7. 
	2025-04-04
	Margučių marginimo šventė „Paprūsės raštuose“

	8. 
	2025-04-30
	Keliaujančios parodos „Pasienio moterys“ ir „Pasienio vyrai“ atidarymas

	9. 
	2025-05-17
	Neformalios Zanavykų muziejaus jaunimo grupės renginys „Už kadro“.
Kūrybinės filmo dirbtuvės „Dėmesio filmuojam“, filmo „Tušinukas“ peržiūra ir diskusija su rež. Adu Burkšaičiu

	10. 
	2025-05-17
	Lenkų menininkės Anna Fedyk tapybos darbų parodos atidarymas

	11. 
	2025-05-17
	Europos muziejų naktis „Panaktinėkiva!“

	12. 
	2025-05-30
	Kino penktadienis. Filmo „Ilgo metro filmas apie gyvenimą“ peržiūra ir susitikimas su psichologe Aušra Jakavičiene 

	13. 
	2025-06-06
	Kino penktadienis. Filmo „Maža išpažintis“ peržiūra ir kūrybinė edukacija „Tęsk pasakojimą juostoje“ 

	14. 
	2025-06-07
	Medžioklės ir amatų festivalis „Išeik, sūduvi, ant dvaro pamandravot“  

	15. 
	2025-06-07
	V. Kucevičiaus parodos „Sugrįžę iš dvarų – medžioklės antikvaras“ ir fotografijų parodos „Rožė – dvaro gėlė“ pristatymas

	16. 
	2025-06-12
	Filmo „Aš už tave pakalbėsiu“ peržiūra ir susitikimas su Šakių Šiaulių 405 kuopa

	17. 
	2025-06-20
	Kino penktadienis. Filmo „Kernagis“ peržiūra 

	18. 
	2025-07-05
	Teresės Virokaitienės deimantinės mozaikos paveikslų parodos pristatymas

	19. 
	2025-07-14/18
	Vaikų vasaros stovykla „Zanavykutis“

	20. 
	2025-07-19
	Parodos „Dvarų architektūrinė keramika“ atidarymas

	21. 
	2025-08-01
	Lietuvos muziejų kelio renginys „Baroko spindesys: architektūros ir tekstilės istorijos“

	22. 
	2025-09-11
	Edukacinė duonos šventė ,,Su savo duona visur rasi suolą“

	23. 
	2025-09-26
	Europos paveldo dienos. Konferencija „Dvaras kaip švietimo židinys“

	24. 
	2025-10-02
	Kultūrinė popietė „Įkvėpti meno: nuo šv. Jurgio iki Čiurlionio“, minint M. K. Čiurlionio 150-ąsias gimimo metines ir Tarptautinę pagyvenusių žmonių dieną

	25. 
	2025-10-03
	Skulptoriui Vincui Grybui – 135. Protmūšis ir fotografijų parodos „Geriausi XX a. Lietuvos skulptorių paminklai“ atidarymas

	26. 
	2025-10-24
	Tarptautinės jungtinės parodos „Į veseliją! Dvi kultūros – vienos jungtuvės!“ atidarymas

	27. 
	2025-11-28
	Advento popietė „Kalėdos Zyplių dvare: Tradicijos ir stebuklai“. Prakartėlės muziejaus lange įžiebimas

	28. 
	2025-12-03
2026-01-30
	Irmos Vedegytės kūrybinių darbų parodos „Lėlių laikas“ ir respublikinė tradicinės puodininkystės parodos „Puodų turgus 2025“ atidarymas

	29. 
	2025-12-05
	Padėkos vakaras „Ačiū, kad šalia esi“

	30. 
	2025-12-12/13
	Kalėdinė rankų darbo gaminių mugė



Įgyvendintų renginių aktualumas. Svarbią muziejaus veiklos dalį sudarė mokslinio ir kultūrinio pažinimo renginiai. Konferencija „Praeities beieškant: Paprūsės etnografinis, religinis ir kultūrinis paveldas“ subūrė tyrėjus ir visuomenę diskusijai apie Paprūsės regiono istoriją, kalbą ir kultūrą, taip prisidėdama prie regioninės tapatybės stiprinimo. Konferencijoje „Dvaras kaip švietimo židinys“ dvarai pristatyti kaip istoriniai švietimo ir kultūros centrai, atskleidžiant jų reikšmę visuomenės raidai ir kultūrinei atminčiai.
Minint M. K. Čiurlionio 150-ąsias gimimo metines bei Tarptautinę pagyvenusių žmonių dieną, surengta kultūrinė popietė „Įkvėpti meno: nuo šv. Jurgio iki Čiurlionio“, tapusi kartų dialogo ir kūrybinės raiškos erdve. Renginyje susiliejo sakralinis menas, muzika ir dailė: skambėjo gyvai atliekama M. K. Čiurlionio muzika, buvo skaitomi jo laiškai, o senjorai kūrė tapybos darbus, įkvėptus parodos ir muzikos patirčių.
Edukacinės veiklos ir jaunimui skirtos programos skatino kūrybiškumą bei domėjimąsi krašto tradicijomis. Vaikų vasaros stovykla „Zanavykutis“ supažindino dalyvius su zanavykų krašto kultūra, amatais ir kulinariniu paveldu. Jaunimo projektas „Už kadro“ įtraukė moksleivius į „Kino penktadienių“ peržiūras ir diskusijas pilietiškumo, tarpusavio santykių ir vertybių temomis. Atsiminimų popietė „Kelias į Kovo 11-ąją“ aktualizavo Šakių krašto žmonių vaidmenį Lietuvos Nepriklausomybės atkūrime, stiprindama istorinę savimonę ir vietos tapatybę.
Reikšmingą veiklos dalį sudarė festivaliai ir tradicinės šventės, puoselėjančios bendruomeniškumą ir gyvąsias tradicijas. Zyplių dvare vykęs medžioklės ir amatų festivalis „Išeik, sūduvi, ant dvaro pamandravot“ subūrė bendruomenę, amatininkus ir svečius iš įvairių regionų. Tradicinės duonos ir margučių marginimo šventės, prakartėlės bei eglės įžiebimo šventė stiprino vietos bendruomenės ryšius, o Kalėdinė rankų darbo gaminių mugė Lukšiuose skatino tautodailininkų, kūrėjų ir gyventojų bendrystę. Padėkos vakaro „Ačiū, kad šalia esi“ metu pagerbti  muziejaus rėmėjai, partneriai ir aktyvūs bendruomenės nariai.
Tarpregioninį ir tarptautinį bendradarbiavimą stiprino Lietuvos muziejų kelio programos renginiai, kuriuose pristatyta baroko epocha, supažindinta su architektūros, meninės tekstilės ir istorinio šokio paveldu. Partnerių iš Lenkijos įsitraukimas praplėtė renginių kultūrinį kontekstą ir skatino tarpkultūrinį dialogą. Šią kryptį papildė kartu su Slovėnijos Velenje muziejumi įgyvendinta paroda „Į veseliją! Dvi kultūros – vienos jungtuvės!“, pristačiusi lietuvių ir slovėnų vestuvių tradicijas bei sustiprinusi muziejaus tarptautines partnerystes.
Įgyvendinti renginiai skatino jaunimo kūrybiškumą, bendruomenės įsitraukimą, stiprino istorinį sąmoningumą, plėtojo tarpkultūrinį dialogą ir puoselėjo zanavykų krašto tradicijas.

	Iniciatyvos. Vykdant bendradarbiavimą su kultūros, turizmo, švietimo ir mokslo įstaigomis, bendruomenėmis, nevyriausybinėmis ir verslo organizacijomis muziejus įgyvendino 20 iniciatyvų (žr. 3 lentelę).
3 lentelė. Iniciatyvos.
	EIL. NR.
	DATA
	INICIATYVA

	1.
	2025-01-24/25
	Tarptautinė turizmo ir aktyvaus laisvalaikio paroda „Adventur  2025“. Zanavykų muziejaus ir jo veiklų pristatymas

	2.
	2025-03-04
	Užgavėnių šventė Zyplių dvaro arklidėse „Užgavėnių zbitkos“. Įkūnyti lašininio ir kanapinio personažai

	3.
	2025-03-17
	Lietuvos vaikų ir moksleivių lietuvių liaudies kūrybos atlikėjų konkursas „Tramtatulis“ 

	4.
	2025-03-19–  
2025-03-27
	„Margučių sodo“ įkūrimas Zyplių dvaro kieme, organizuotos kūrybinės dirbtuvės asmenims su negalia

	5.
	2025-05-08
	Kauno zanavykų bendrijai – 30

	6.
	2025-05-09
	Menininkės Renatos Kutkienės grafikos darbų parodos „Spalvoti pėdsakai“ atidarymas Budry malūne (Lenkija)

	7.
	2025-05-26
	Pietų Lietuvos muziejininkų sąskrydis Vilkaviškyje

	8.
	2025-06-07
	Kūrybinės dirbtuvės šeimoms „Domino kaukės“ ir „Vėduoklės“ festivalyje „Išeik, sūduvi, ant dvaro pamandravot“

	9.
	2025-06-12
	Kūrybinės dirbtuvės „Palikti namai“, skirtos Gedulo ir vilties dienai paminėti, bendradarbiaujant su Lukšių Vinco Grybo gimnazija

	10.
	2025-06-13-15
	Tarptautinis pažintinis dviračių žygis po Budry apylinkes (Lenkija)

	11.
	2025-06-20
	Muziejaus veiklos ir edukacinių programų pristatymas LRT radijo laidoje „Atrask Lietuvą“, supažindinant klausytojus su zanavykų krašto kultūros paveldu, muziejaus vykdomomis edukacijomis bei galimybėmis įsitraukti į kultūrines veiklas

	12.
	2025-07-27
	Edukacija „Močiutės skrynią pravėrus“ Oninių šventės metu Slavikuose

	13.
	2025-08-06
	Edukacinis orientacinis užsiėmimas „Lobio paieška“ Lukšių bibliotekos vaikų vasaros stovyklos dalyviams

	14.
	2025-09-17-2025-09-22
	Ekskursija po parodą „Baroko laikotarpio šventovės“, organizuota Lukšių Vinco Grybo gimnazijos moksleiviams

	15.
	2025-09-24
	Edukacinė pamoka-paskaita „Žydų gyvenimas Šakiuose“ Lietuvos žydų genocido atminimo dienai paminėti, organizuota Lukšių Vinco Grybo gimnazijos moksleiviams

	16.
	2025-10-17/28
	Karjeros dienos – profesinis orientavimas Zanavykų muziejuje Panemunių mokyklos–daugiafunkcio centro moksleiviams

	17.
	2025-11-06–2025-11-07
	Suvalkijos folklorinio dainavimo mokymai, skirti lietuvių liaudies dainų metams

	18.
	2025-11-26
	Finalinis nacionalinio Pilių ir dvarų kelio pristatymas bei Verslo dienos renginys 

	19.
	2025-11-25
	Lietuvos mokinių etninės kultūros olimpiados pirmasis – jungtinis Šakių ir Vilkaviškio savivaldybių etapas

	20.
	2025-12-13
	Kalėdinis paštas ir eglutės žaisliuko gaminimo dirbtuvėlės Kalėdinės rankų darbo gaminių mugės metu



Kultūrinės edukacijos veikla. Viena iš strateginių muziejaus veiklos krypčių – stiprinti edukacinę veiklą, grindžiamą aktyviais, įtraukiančiais kūrybiniais mokymo ir mokymosi principais, diferencijuojant veiklas pagal įvairių visuomenės grupių poreikius ir lūkesčius. Siekta plėsti paslaugų  įvairovę, ugdyti jaunųjų lankytojų kūrybiškumą bei kritinį mąstymą.
Ataskaitiniais metais muziejuje vykdyti 25 temų edukaciniai užsiėmimai. Į Kultūros paso paslaugų rinkinį buvo įtraukta 28 edukacinės programos, pritaikytos įvairaus amžiaus moksleiviams. Per metus surengti 139 edukaciniai užsiėmimai, kuriuose dalyvavo 3 012 dalyvių: 2 632 mokyklinio ir ikimokyklinio amžiaus vaikai (iš jų 1 161 pasinaudojo Kultūros paso paslaugomis), 327 suaugusieji ir 55 asmenys su negalia. 52 proc. edukacinių užsiėmimų dalyvių sudarė Šakių rajono gyventojai, 48 proc. – dalyviai iš kitų savivaldybių (Jurbarko, Kazlų Rūdos, Vilkaviškio, Kalvarijos, Kauno, Vilniaus, Švenčionių). 
	
1 pav. Kultūros paso programų dalyvių pasiskirstymas pagal atvykimo rajoną 2024–2025 m.

			Diagramose matyti Kultūros paso programų dalyvių pasiskirstymo pagal atvykimo rajoną pokytis 2024–2025 m. (žr. 1 pav.) Jei 2024 m. didesnę dalį sudarė Šakių rajono moksleiviai, tai 2025 m. padidėjo iš kitų rajonų atvykusių dalyvių dalis. Ši tendencija rodo augantį muziejaus edukacinių programų žinomumą ir patrauklumą platesniu geografiniu mastu bei stiprėjančią muziejaus, kaip regioninės kultūrinės edukacijos centro, poziciją.

			Palyginimui pateikiami 2023–2025 m. Kultūros paso veiklų ir jose dalyvavusių dalyvių duomenys (žr. 4 lentelę).

4 lentelė.
	 
	2023
	2024
	2025

	Įgyvendintų edukacinių užsiėmimų su Kultūros pasu  skaičius
	50
	72
	59

	Edukacinių užsiėmimų su Kultūros pasu dalyvių skaičius
	927
	1 340
	1 161

	


 
 
 



      

2024 m. fiksuotas reikšmingas tiek edukacinių užsiėmimų, tiek dalyvių skaičiaus augimas. Tai rodo išaugusį Kultūros paso programos aktyvumą ir patrauklumą tikslinėms grupėms. Augimui įtakos galėjo turėti išplėstas siūlomų edukacijų temų spektras, aktyvesnė informacijos sklaida ugdymo įstaigose, sustiprėjęs mokytojų įsitraukimas planuojant kultūrines veiklas bei stabilizavęsis kontaktinis kultūrinis ugdymas.
2025 m. stebimas edukacinių užsiėmimų ir dalyvių skaičiaus sumažėjimas, tačiau rodikliai išlieka aukštesni nei 2023 m., todėl bendroje trejų metų perspektyvoje matoma teigiama dinamika. Mažėjimui galėjo turėti įtakos išaugęs ugdymo įstaigų užimtumas kitomis programomis, taip pat demografiniai pokyčiai – mažėjantis mokinių skaičius regione.
Svarbu pažymėti, kad edukaciniai užsiėmimai ne tik didino dalyvių skaičių, bet ir stiprino mokinių pažintines, kūrybines bei kultūrines kompetencijas, skatino domėjimąsi zanavykų krašto istorija ir paveldu per patirtinį mokymąsi muziejaus aplinkoje.
Apibendrinant 2023–2025 m. laikotarpį, galima teigti, kad Kultūros paso veiklos muziejuje išlaiko augimo potencialą. 2024 m. pasiektas rezultatas rodo, jog kryptingai plėtojant edukacinių programų pasiūlą ir palaikant aktyvų bendradarbiavimą su ugdymo įstaigomis, programos apimtys ateityje gali vėl didėti.

Edukacinių veiklų lankomumas. Analizuojant edukacinių veiklų lankomumą, matyti, kad 2025 m. didžiausio susidomėjimo sulaukė kūrybinio ir patirtinio pobūdžio edukacijos. Populiariausia buvo programa „Zuikio lauktuvės“ (31 užsiėmimas). Taip pat aktyviai lankytos edukacijos „Polimerinio molio edukacija“ (15), „Tradiciniai žaislai“ (12), „Mano svajonių angelas“ (10), „Kūčiukų kepimas“ (9), „Medinis margutis“ (9), „Duonos kepimo edukacija“ (8) ir „Žvakių liejimo edukacija“ (8). Šie rezultatai rodo, kad lankytojams ypač patrauklios veiklos, kuriose derinamas tradicijų pažinimas ir praktinis kūrybinis procesas.
Mažesnio, tačiau stabilaus susidomėjimo sulaukė edukacijos „Tradiciniai darbai ir žaidimai“ (5), „Užgavėnių kaukės“ (4), „Kiaušinių marginimas vašku“ (3), „Aš tavo gimtinė“ (3), „Medžio pasaka“ (2), „Prakartėlė“ (2), „Vėduoklė – dvaro damos aksesuaras“ (2), „Kraitinės skrynios“ (1). Nors šios programos vykdytos rečiau, jos išlieka svarbios pristatant tradicinę kultūrą ir plečiant teminę edukacijų įvairovę.
Lankytojai taip pat aktyviai dalyvavo teminėse edukacinėse pamokose: „Į veseliją smagiai važiuojam“ (7), „Muilo istorija“ (5) ir „Lino gyvenimas“ (3), kurios gilino žinias apie tradicinius papročius, amatus ir buities kultūrą.
Siekdamas užtikrinti kultūrinių veiklų prieinamumą ir socialinę įtrauktį, muziejus organizavo keturias kūrybines dirbtuves, bendradarbiaudamas su žmonių su negalia organizacijomis. Šios veiklos sudarė galimybes įvairių poreikių turintiems dalyviams įsitraukti į kultūrinį gyvenimą ir patirti kūrybinę saviraišką muziejaus aplinkoje.
Naujos paslaugos. Atsižvelgiant į lankytojų poreikius ir muziejaus veiklos kryptis, ataskaitiniu laikotarpiu sukurta 10 naujų paslaugų ir produktų. Parengta edukacinė programa „Vėduoklė – dvaro damos aksesuaras“, pristatanti dvariškos kultūros tradicijas1, taip pat sukurta vaizdinė edukacinė priemonė, papildanti etnografijos ekspoziciją ir skirta pavieniams lankytojams geriau pažinti muziejuje saugomus etnografinius eksponatus2. Pristatant tarptautinę parodą „Į veseliją! Dvi kultūros – vienos jungtuvės!“, sukurta edukacinė pamoka „Į veseliją smagiai važiuojam!“, supažindinanti lankytojus su zanavykų krašto vestuvių tradicijomis ir papročiais3. Taip pat parengtos ir atnaujintos 7 Kultūros paso programos, pritaikytos skirtingoms amžiaus grupėms: protmūšis „Lengviau gauti malkų negu duonos“, „Prakartėlė“, „Tradiciniai darbai ir žaidimai“, „Tradicijos žvakių šviesoje“, „Baltų raštai ir ženklai“, „Velykų margutis margas“ ir „Margas margutis“. Šios programos išplėtė muziejaus edukacinių veiklų pasiūlą, sustiprino tradicinės kultūros pažinimą ir sudarė daugiau galimybių įvairaus amžiaus lankytojams įsitraukti į patirtinį mokymąsi. 

	Apsilankymai. Ataskaitiniais metais muziejuje apsilankė 10 430 lankytojų. Iš jų 2 134 buvo pavieniai lankytojai, ekskursijose dalyvavo 1 085 asmenys, renginiuose – 4 199 dalyviai, edukaciniuose užsiėmimuose – 3 012 dalyvių.
	Lyginant su 2024 m., pavienių lankytojų skaičius padidėjo (2024 m. – 1 568), tačiau sumažėjo dalyvavusių ekskursijose (2024 m. – 1 344) ir edukaciniuose užsiėmimuose (2024 m. – 3 562) asmenų skaičius. Renginių lankomumas išliko stabilus (2024 m. – 4 182; 2025 m. – 4 199).

	 2 pav. Palyginimui pateikiame 2024-2025 metų apsilankymų duomenis

	



	
	


		
		Sezoniškumo tendencija išlieka ryški: 82,6 % pavienių lankytojų muziejų aplankė šiltuoju metų laikotarpiu, o žiemą – tik 17,4 %. Nors nuo 2025 m. balandžio muziejus dirba ir savaitgaliais, bendras lankytojų srautas padidėjo tik nežymiai. Tai rodo, kad lankomumą daugiausia lemia turizmo srautai ir sezonas, o šaltuoju metų laiku lankytojų aktyvumas išlieka gerokai mažesnis.
		Ataskaitiniais metais atliktas lankytojų pasitenkinimo muziejaus teikiamomis paslaugomis tyrimas, vadovaujantis Kultūros įstaigų vartotojų pasitenkinimo teikiamomis paslaugomis tyrimo metodika, patvirtinta Lietuvos Respublikos kultūros ministro 2017 m. gegužės 15 d. įsakymu Nr. ĮV-675. Tyrimo metu įvertintas bendras lankytojų pasitenkinimo lygis bei išskirtos muziejaus stipriosios ir tobulintinos veiklos sritys.
Tyrimo duomenimis, apklaustųjų amžiaus vidurkis siekė 46 metus, dauguma respondentų buvo išsilavinę ir dirbantys asmenys. Rezultatai atskleidė aukštą pasitenkinimą muziejaus veikla – 89,9 % respondentų nurodė esantys visiškai arba labai patenkinti muziejaus paslaugomis, edukaciniais užsiėmimais, parodomis ir renginiais. Beveik 90 % apklaustųjų rekomenduotų Zanavykų muziejų kitiems.
Didžiausias nepasitenkinimas fiksuotas muziejaus pasiekiamumo srityje – viešojo transporto galimybėmis, privažiavimu ir automobilių parkavimu. Šį aspektą neigiamai įvertino 13,1 % respondentų. Tyrimas taip pat parodė, kad 27,4 % apklaustųjų nesinaudoja muziejaus teikiamomis elektroninėmis paslaugomis. Tikėtina, kad tam įtakos turi lankytojų amžiaus – beveik penktadalis (19,2 %) respondentų buvo vyresni nei 60 metų.
Apibendrinant galima teigti, kad muziejaus veikla vertinama labai palankiai, o gauti duomenys padeda kryptingai planuoti paslaugų prieinamumo gerinimą ir skaitmeninių paslaugų plėtrą. Tyrimo rezultatai bus naudojami tobulinant lankytojų aptarnavimo kokybę, gerinant informacijos sklaidą bei ieškant sprendimų, didinančių muziejaus paslaugų prieinamumą įvairioms lankytojų grupėms.

	Projektinė veikla. Ataskaitiniais metais muziejus sėkmingai įgyvendino 4 projektus. Pritrauktos projektinės lėšos – 12 939 Eur (žr. 5 lentelė).

5 lentelė. Projektų lėšos
	Eil. Nr.
	Projekto pavadinimas
	Finansavimo šaltinis
	Skirtas finansavimas

	1.
	Jaunimo iniciatyvų konkurso projektas „Už kadro“
	Šakių rajono savivaldybė
	1000 Eur

	2.
	Vaikų vasaros stovykla „Zanavykutis“
	Šakių rajono savivaldybė
	2639 Eur

	3.
	Dvaras kaip švietimo židinys
	Kultūros paveldo departamentas prie Kultūros ministerijos
	3000 Eur

	4.
	Išeiginių zanavykiškų rogių konservavimas ir restauravimas
	Lietuvos kultūros taryba
	6300 Eur



		Ataskaitiniais metais Lietuvos kultūros tarybai buvo pateiktos trys projektų paraiškos. Projektui „Jungtinės parodos „Į veseliją!“ katalogo parengimas ir leidyba“ finansavimas nebuvo skirtas. Projektų „Išeik, sūduvi, ant dvaro pamandravot“ ir „Žmogus po mitra: gyvenimai ir misija“, skirto aktualizuoti penkių vyskupų indėlį į Lietuvos dvasinį ir kultūrinį gyvenimą, finansavimo sprendimai ataskaitos rengimo metu dar nebuvo gauti.

	 	Veiklų populiarinimas. Muziejaus veiklų viešinimas buvo aktyviai vykdomas įvairiais kanalais, siekiant pasiekti kuo platesnę auditoriją. Muziejus savo jėgomis rengė renginių ir parodų plakatus, reklamines skrajutes, kvietimus bei informacinius pranešimus, kurie buvo publikuojami rajoninėje ir nacionalinėje žiniasklaidoje bei interneto portaluose. Informacija apie muziejaus veiklą taip pat buvo teikiama televizijos ir radijo laidoms.
		Sklaida buvo vykdoma ir tiesioginiais informavimo būdais – elektroniniais laiškais kreiptasi į savivaldybės įstaigas, švietimo įstaigas, įvairias organizacijas bei turizmo agentūras. Nuolatinė informacija apie renginius, parodas ir edukacines veiklas skelbiama muziejaus interneto svetainėje ir socialiniuose tinkluose.
		Virtualūs lankytojai. Muziejaus „YouTube“ kanalą prenumeruoja 13 asmenų, „Facebook“ paskyrą stebi 4 785 sekėjai, „Instagram“ paskyrą – 1 062. Socialinių tinklų turinio peržiūros siekė 24 580. Šie rodikliai atspindi augantį muziejaus žinomumą ir platesnį veiklų pasiekiamumą.
		Muziejaus veikla sulaukė dėmesio ir nacionalinėje žiniasklaidoje – apie muziejų ir jo veiklas kalbėta LRT radijo laidoje „Atrask Lietuvą“, LRT televizijos laidoje „Laba diena, Lietuva“ pristatyta paroda „Į veseliją! Dvi kultūros – vienos jungtuvės!“, o festivalis „Išeik, sūduvi, ant dvaro pamandravot“ buvo pristatytas radijo stoties „Pūkas“ eteryje.

		Žmogiškųjų išteklių valdymas. Muziejuje dirba 12 darbuotojų, iš jų administracijos darbuotojų – 4, kultūros specialistų – 5, kitų darbuotojų – 3.
		Muziejaus darbuotojai aktyviai kėlė savo kvalifikaciją, dalyvaudami 26 gyvuose ir nuotoliniuose seminaruose, konferencijose, paskaitose ir mokymuose (žr. 6 lentelę). Zanavykų muziejus prisijungė prie e-mokymosi platformos „Kompetencijų biblioteka“, suteikiančios galimybę tobulinti bendrąsias, vadybines ir profesines kompetencijas. 2025 m. muziejaus darbuotojai platformoje išklausė 21 mokymą. Visi muziejaus darbuotojai (100 %) aktyviai įsitraukė į kvalifikacijos kėlimo veiklas, stiprindami savo žinias ir profesinį pasirengimą.

    6 lentelė.  Kvalifikacijos kėlimas
	Eil.
Nr.
	Data
	Pavadinimas
	Organizatorius
	Dalyviai

	Konferencijos, seminarai, mokymai
	

	1.
	2025-03-13
	Konferencija „Praeities beieškant: Paprūsės etnografinis, religinis ir kultūrinis paveldas“
	Zanavykų muziejus
	8

	2.
	2025-03-14
	Paskaita „Prūsijos valdžios lietuviški įsakai – XVIII amžiaus kasdienybės ir kalbos istorijos šaltiniai“ 
	Vinco Kudirkos muziejus
	2

	3.
	2025-03-18
	Mokymai „Psichologinis smurtas (mobingas), priekabiavimas darbo aplinkoje”
	UAB „Profus Baltics“
	12

	4.
	2025-04-11
	Konferencija „Kultūros šaknys muziejuje“
	Gargždų krašto muziejus
	6

	5.
	2025-04-15
	Vyriausiųjų rinkinių kuratorių susirinkimas 
	Savivaldybių muziejų asociacija
	1

	6.
	2025-04-24
	Turizmo sezono pradžios renginyje
	Šakių TVIC
	2

	7.
	2025-05-12
	Pilių ir dvarų kelio projekto pristatymas potencialiems partneriams 
	Šakių TVIC
	3

	8.
	2025-05-22
	Rinkinių mokslinio tyrimo sekcijos XXVIII mokslinė konferencija „Pramogų kultūros paveldas Lietuvos muziejuose: saugojimas, tyrimai ir sklaida“
	Lietuvos muziejų asociacija
	3

	9.
	2025-07-14-20
	Lietuvos dvarų vasaros mokykla 2025
	Lietuvos nacionalinis dailės muziejus
	1

	10.
	2025-09-18
	Apie savanorystę, jos teikiamą naudą ir patirtis organizacijoje 
	Visuomenės ir verslo plėtros institutas
	1

	11.
	2025-09-23/24
	Kvalifikacinė kelionė,  aplankant Suvalkų ir Mozūrijos kraštą pagal maršrutą „Baltų kelias LT-PL“ 
	Vilkaviškio verslo ir turizmo centras
	2

	12.
	2025-09-26 
	 Konferencija „Dvaras kaip švietimo židinys“
	Zanavykų muziejus
	8

	13.
	2025-10-22
	Viešojo pirkimo sutarčių sąlygų rengimas, sutarčių vykdymas. Galimybės keisti viešojo pirkimo sutartis
	MB „Hil“
	1

	14.
	2025-10-24
	Visų muziejinių vertybių kompiuterizuota apskaita LIMIS sistemoje: dalinimasis gerąja praktiką
	Savivaldybių muziejų asociacija
	1

	15.
	2025-10-30
	Ruošiantis finansinių metų pabaigai viešojo sektoriaus subjektuose: 2025 m. teisės aktų pakeitimų apžvalga
	UAB „Factus Sum“
	1

	16.
	2025-10-31
	Viešojo sektoriaus vidaus kontrolės sistema 2025 m.
	MB „Mokymų klubas“
	2

	17.
	2025-11-27 
	Lietuvos muziejų forumas „Muziejai: pokyčio jėga“
	Lietuvos muziejų asociacija
	2

	18.
	2025-12-04
	Kultūrinės edukacijos prieinamumas: keliai ir patirtys
	Lietuvos nacionalinės Martyno Mažvydo bibliotekos
	1

	19.
	2025-12-09
	Skaidrumo arbata. Kaip kartu kurti korupcijai atsparią aplinką savivaldybėje
	Šakių rajono savivaldybės administracija
	1

	20.
	2025-12-10
	Kvalifikacinė kultūros darbuotojų kelionė į Merkinę
	Šakių rajono savivaldybės administracija
	4

	21.
	2025-12-18
	Civilinės saugos mokymai ir funkcinės pratybos „Lankytojų evakavimas esant ekstremaliam įvykiui“
	UAB „Profus Baltics“
	12

	Nuotoliniai seminarai, konferencijos, paskaitos, mokymai
	

	22.
	2025-02-01- 2025-12-31
	Viešieji pirkimai paprastai (10)
	UAB „Mano konkursas“
	1

	23.
	2025-01-01- 2025-12-31
	Kompetencijų bibliotekos mokymų aplinka (21)
	Lietuvos nacionalinė Martyno Mažvydo biblioteka
	8

	24.
	2025-02-26
	Įvadiniai mokymai savanorių kuratoriams
	Jaunimo savanoriška tarnyba
	1

	25.
	2025-08-27
	Nuotolinė konsultacija Kultūros paso paslaugų tiekėjams
	Lietuvos nacionalinė Martyno Mažvydo biblioteka
	2

	26.
	2025-12-17
	Virtuali paskaita „Paveikslų rėmų pažaidos“ 

	Lietuvos nacionalinio dailės muziejaus Prano Gudyno restauravimo centras
	6



III. PAGRINDINIAI FINANSINIAI RODIKLAI

		 2025 m. Zanavykų muziejui iš savivaldybės biudžeto skirta 285 649 Eur. Iš jų 282 010 Eur sudarė asignavimai, o 3 639 Eur – finansavimas už įgyvendintus projektus, vykdytus savivaldybės biudžeto lėšomis. Lėšų paskirstymas pagal funkcijas pateiktas 7 lentelėje.

7 lentelė. Finansiniai rodikliai
	Finansavimo šaltinis
	Funkcijos pavadinimas
	Suma (€)
	Pastabos

	Savivaldybės biudžetas 
(285 649 Eur)
	Darbo užmokestis
	229 950
	

	
	Socialinio draudimo įmokos
	5 091
	

	
	Ryšio paslaugos
	95
	

	
	IT prekių ir paslaugų įsigijimas
	995
	

	
	Netarnybinio automobilio degalai ir amortizacija
	1 842
	

	
	Kvalifikacijos kėlimas
	400
	

	
	Komunalinės paslaugos
	17 281
	

	
	Ūkinio inventoriaus įsigijimas
	9 011
	iš jų 5432 Eur už vejų traktorių

	
	Kitų prekių ir paslaugų įsigijimas
	13 683
	iš jų 9 594 Eur už pagalbinių pastatų paskirties keitimo projektą bei 
2700 Eur už muziejinių vertybių restauravimą

	
	Darbdavių socialinė parama
	1 152
	

	
	Materialiojo turto paprastas remontas
	1 510
	

	
	Muziejinių vertybių restauravimas
	1 000
	

	
	Jaunimo inicatyvų konkurso projektas „Už kadro“
	1 000
	

	
	Vaikų vasaros stovykla „Zanavykutis“
	2 639
	

	Valstybės biudžetas 
(9 300 Eur)
	Projektas „Išeiginių zanavykiškų rogių konservavimas ir restauravimas“
	6 300
	

	
	Projektas „Dvaras kaip švietimo židinys“ 
	3 000
	

	Specialiosios programos lėšos
(16 700 Eur)
	Kultūros paso programos lėšos
	4 707
	

	
	Zyplių dvaro komplekso lankymas 

	2 698
	parduota 440 vnt. bendrų bilietų

	
	Kitos specialiosios lėšos
	9 295
	

	Pritrauktos lėšos
(3 300 Eur)
	Rėmėjai
	3 300
	

	Bendras finansavimas
	
	314 949
	



2025 metais muziejaus veikla buvo finansuojama iš kelių šaltinių. Pagrindinę finansavimo dalį sudarė Šakių rajono savivaldybės biudžeto lėšos, taip pat gauta lėšų iš valstybės finansuojamų projektų, mokamų paslaugų ir rėmėjų paramos.
Gauti asignavimai buvo tikslingai ir racionaliai panaudoti darbuotojų darbo užmokesčiui ir socialinio draudimo įmokoms, komunalinėms paslaugoms, muziejinių vertybių restauravimui, darbuotojų kvalifikacijos kėlimui, infrastruktūros priežiūrai, ūkinės veiklos gerinimui bei edukacinių programų vykdymui.
Siekiant didinti muziejaus finansinį lankstumą, 2025 metais augo pajamos iš mokamų paslaugų – jų surinkta 4 700 Eur daugiau, nei buvo planuota. 
Atsakingas ir subalansuotas finansinių išteklių panaudojimas užtikrino muziejaus veiklos tęstinumą, sudarė sąlygas gerinti infrastruktūrą, plėsti paslaugas lankytojams ir nuosekliai įgyvendinti ilgalaikius muziejaus veiklos tikslus.

IV. VEIKLOS TOBULINIMO PERSPEKTYVOS

		2026 metais muziejus kryptingai ir nuosekliai tęs veiklą, siekdamas išlikti atpažįstamu, gyvu ir patraukliu įvairioms lankytojų grupėms, kartu puoselėdamas gilias kultūrines tradicijas ir atliepdamas šiuolaikinės visuomenės poreikius. Ypatingas dėmesys bus skiriamas muziejaus savitumo ir išskirtinumo stiprinimui bei lankytojų lūkesčių pateisinimui, kuriant turiningą, aktualų ir kokybišką muziejinį turinį.
Svarbia veiklos kryptimi išliks saugyklų tvarkymas ir kultūros paveldo vertybių skaitmeninimas, siekiant užtikrinti jų išsaugojimą, prieinamumą ir sklaidą ateities kartoms. Bus tęsiamas ir stiprinamas tarptautinis bendradarbiavimas su Velenje muziejumi (Slovėnija), Budry savivaldybe (Lenkija), taip pat plėtojami nauji ryšiai su Lūznavos dvaru (Latvija), sudarant platesnes galimybes bendriems projektams, parodoms ir kultūriniams mainams.
Muziejus ir toliau aktyviai sieks pritraukti išorinius finansavimo šaltinius infrastruktūros ir veiklos gerinimui, rengdamas ir teikdamas paraiškas įvairiems fondams bei programoms. Svarbiu prioritetu išliks darbuotojų kompetencijų stiprinimas – bus skatinamas dalyvavimas kvalifikacijos tobulinimo seminaruose, mokymuose ir stažuotėse, ugdant tiek profesines, tiek bendrąsias kompetencijas.
Didesnis dėmesys bus skiriamas edukacinių veiklų plėtrai, profesionalių parodų organizavimui bei glaudesniam bendradarbiavimui su partneriais Lietuvoje ir užsienyje. Taip pat bus nuosekliai stiprinamas ryšys su vietos bendruomenėmis, meno kolektyvais bei kultūros, turizmo ir švietimo įstaigomis, siekiant išlaikyti muziejų aktyviu, patraukliu ir stipriu kultūros židiniu, žinomu ne tik Lietuvoje, bet ir už jos ribų.
Atsižvelgiant į tai, kad Šakių rajono savivaldybės tarybos sprendimu 2026 metai paskelbti poeto Prano Vaičaičio metais bei jubiliejiniais signatarų metais, muziejus ypatingą dėmesį skirs šių iškilių asmenybių atminimo aktualizavimui. Bus minimos Jono Vailokaičio 140-osios, Prano Vaičaičio 150-osios, Justino Staugaičio ir Saliamono Banaičio 160-osios gimimo metinės, pabrėžiant jų indėlį į Lietuvos valstybingumo raidą. Taip pat planuojami renginiai, skirti Kanklių metams ir muziejaus atkūrimo 40-mečio jubiliejui paminėti.
Nuosekliai įgyvendindamas šias veiklos kryptis, muziejus sieks ne tik saugoti ir skleisti kultūros paveldą, bet ir stiprinti savo, kaip modernios, atviros ir bendruomenę telkiančios kultūros institucijos, vaidmenį, aktyviai dalyvaujant regiono ir tarptautiniame kultūriniame gyvenime.

V. KITA PRIVALOMA INFORMACIJA NURODYTA ĮSTAIGOS, ĮMONĖS VEIKLĄ REGLAMENTUOJANČIUOSE TEISĖS AKTUOSE IR ZANAVYKŲ MUZIEJAUS NUOSTATUOSE

     	Muziejaus vadovo pozicija aiški ir nuosekli – siekiama kurti modernų, patrauklų muziejų, pritaikytą tiek lankytojams, tiek darbuotojams, atitinkantį šiuolaikinius saugojimo ir prieinamumo standartus. Tačiau šio tikslo įgyvendinimą šiuo metu riboja keli esminiai infrastruktūriniai ir strateginiai iššūkiai.
Šiuo metu muziejus saugo virš 52 tūkstančių muziejinių vertybių. Didžioji jų dalis laikoma nuolatinėse saugyklose, o 130 vertybių – laikinose patalpose Briedžiuose. Muziejaus bendruomenė nuoširdžiai dėkoja Šakių rajono savivaldybei už suteiktą galimybę daliai vertybių užtikrinti tinkamas saugojimo sąlygas. Šis sprendimas leido ženkliai pagerinti muziejinių vertybių apsaugą ir stabilizuoti muziejinių vertybių būklę.
Vis dėlto ateityje išlieka esminis iššūkis – buvusios mokyklos pastatas, kuriame šiuo metu įrengtos saugyklos, yra įtrauktas į parduodamų pastatų sąrašą. Jo pardavimo atveju kiltų klausimas, kur ir kokiomis sąlygomis būtų galima perkelti muziejines vertybes. Todėl ilgalaikėje perspektyvoje muziejaus vizija išlieka aiški: muziejines vertybes būtina saugoti Zyplių dvare, pritaikius vieną iš dvaro pastatų kokybiškam saugojimui. Toks sprendimas užtikrintų stabilumą, saugumą ir sudarytų sąlygas nuosekliai muziejaus plėtrai.
Kita svarbi problema – esamų muziejaus (vežiminės) patalpų nepritaikymas eksponatams ir lankytojams. Šaltuoju metų laiku patalpose vyrauja žema temperatūra, nes kiaurios mūro sienos nėra pritaikytos efektyviam šildymui ir neatitinka minimalių komforto bei saugos reikalavimų. Dėl to nukenčia darbuotojų darbo sąlygos, o eksponatams kyla reali rizika sunykti dėl netinkamo mikroklimato.
Papildomą iššūkį kelia pasenusi apšvietimo sistema. Esamas apšvietimas neatitinka šiuolaikinių muziejinių ekspozicijų standartų, neužtikrina tinkamo eksponatų matomumo, energijos naudojimo efektyvumo ir lankytojų komforto. Specialistų išvados rodo, kad pastato modernizavimas žymiai pagerintų tiek darbuotojų, tiek lankytojų sąlygas, užtikrintų tinkamą eksponatų eksponavimą ir apsaugą.
Šių problemų sprendimas yra būtinas siekiant ilgalaikių muziejaus tikslų: tapti gyvu ir patraukliu kultūros židiniu, galinčiu rengti šiuolaikiškas, interaktyvias ekspozicijas, bendradarbiauti su tarptautiniais partneriais ir atitikti Europos muziejams keliamus infrastruktūros bei prieinamumo standartus. Be esminių pastato atnaujinimų, muziejaus modernizacija, konkurencingumas ir tarptautinis matomumas išlieka riboti.
Pakeitus muziejaus pastato paskirtį, 2026 metais bus kryptingai ieškoma finansavimo šaltinių šių problemų sprendimui ir tolimesnei muziejaus vizijai įgyvendinti.


___________________________
Iš viso lankytojų	
2024	2025	10656	10430	Renginių lankytojai	
2024	2025	4182	4199	Edukacijų lankytojai	
2024	2025	3562	3012	Pavieniai lankytojai	
2024	2025	1568	2134	Organizuoti lankytojai	
2024	2025	1344	1085	

